на срока на действие на мерките китайското производство на фурфуралдехид постоянно се е увеличавало от 1999 г. насам, като през 2009 г. обемът на производството е достигнал близо 320 000 тона. Степента на използване на китайския капацитет се изчислява на около 94 %, което означава, че в КНР съществува неизползван капацитет от около 20 000 тона годишно, т.е. близо половината от общото потребление в Съюза. Понастоящем над 200 предприятия произвеждат фурфуралдехид в КНР, като все по-голям брой от тях се занимават с износ.
 (38)
 Въз основа на гореизложеното може да се направи заключението, че в случай на отмяна на мерките може да се очаква износът на разглеждания продукт от КНР да влиза на пазара на Съюза извън РАУ в значителни количества, като дъмпингът най-вероятно ще продължи.
 5. Заключение относно вероятността от продължаване на дъмпинга
 (39)
 Като се имат предвид големият производствен капацитет, с който разполага КНР, способността на китайските производители да увеличат бързо обемите на производство и да ги насочат за износ, а така също и цените на този износ, е разумно да се предположи, че отмяната на мерките би довела до възобновяване на износа от КНР за Съюза извън РАУ.
 (40)
 Сегашните експортни цени при РАУ са освободени от антидъмпингово мито. Поради това може да се счита, че тези цени са показателни за бъдещите равнища на цените в случай на отмяна на мерките. В това отношение бе установено, че китайските експортни цени при РАУ са били дъмпингови и са подбивали цените на производителите от Съюза с 11 % по време на РПП, както е посочено в съображение 69 по-долу.
 (41)
 Предвид описаните по-горе констатации може да се направи изводът, че износът от КНР все още е на дъмпингови цени и че съществува вероятност от продължаване на дъмпинга на пазара на Съюза, ако сегашните антидъмпингови мерки престанат да се прилагат.
 Г. ОПРЕДЕЛЯНЕ НА ПРОМИШЛЕНОСТТА НА СЪЮЗА
 (42)
 ПС се състои от две дружества: Lenzing AG (Австрия) и Tanin Sevnica kemična industrija d.d (Словения), които представляват 100 % от производството на разглеждания продукт в Съюза по време на РПП. Двете дружества попълниха въпросниците и изцяло оказаха съдействие на разследването. Въз основа на това двамата производители от Съюза съставляват промишлеността на Съюза по смисъла на член 4, параграф 1 и член 5, параграф 4 от основния регламент. Поради съображения за поверителност данните относно резултатите на ПС са представени само под формата на индекси.
 (43)
 В сравнение с първоначалното разследване, ПС е претърпяла значителна промяна: Furfural Español S.A., наричан понастоящем Nutrafur, испанският производител, подал първоначалната жалба през 1994 г., е прекратил производството си през октомври 2008 г. Дружеството Nutrafur, което подкрепя настоящото искане за преразглеждане, не е оказало съдействие на настоящата процедура. При все това дружеството Nutrafur продължава да бъде активно на пазара като търговец, купуващ разглеждания продукт от бившите си конкуренти в Съюза. Посочените в искането данни за производството на дружеството Nutrafur през 2007 г. и 2008 г. бяха включени в потреблението на пазара на Съюза.
 Д. СИТУАЦИЯ НА ПАЗАРА НА СЪЮЗА
 1. Потребление на пазара на Съюза
 (44)
 Потреблението на фурфуралдехид